6. ΒΑΣΙΛΙΚΟΝ ΔΙΑΤΑΓΜΑ υπ’ αριθ.844 της 29 Οκτ./11 Νοεμ.1965 (ΦΕΚ Α΄204) Περί προαγωγικών και απολυτηρίων εξετάσεων των μαθητών των δημ. σχολείων. Έχοντες υπ’ όψει α)τας διατάξεις της παρ.1 του άρθρ.12 του Ν.Δ.4379/64 περί οργανώσεως και Διοικήσεως της Γενικής (Στοιχειώδους και Μέσης) Εκπαιδεύσεως, β)την υπ’ αριθ.29261/13.3.64 Υπουργικήν απόφασιν (ΦΕΚ 83 τ.Β΄.), προτάσει του Ημετέρου επί της Εθνικής Παιδείας και Θρησκευμάτων Υπουργού μετά γνώμην του Συμβουλίου Επικρατείας περιλαμβανομένην εις την υπ’ αριθ. 615/1965 πράξιν αυτού, απεφασίσαμεν και διατάσσομεν: Προφορική βαθμολογία Άρθρ.1.-1.Οι διδάσκοντες εις το δημοτικόν σχολείον υποχρεούνται να καταθέτουν εις τον Διευθυντήν αυτού άμα τη λήξει εκάστου διμήνου ενυπόγραφον κατάστασιν, εις την οποίαν θα αναγράφεται έναντι του ονοματεπωνύμου εκάστου μαθητού ο βαθμός προφορικής βαθμολογίας δι’ έκαστον μάθημα. 2.Οι βαθμοί ούτοι καταχωρίζονται αμέσως μερίμνη του Διευθυντού του σχολείου εις τον Γενικόν Έλεγχον, μη επιτρεπομένης ουδεμίας μεταβολής. 3.Η προφορική βαθμολογία του τελευταίου διμήνου παραδίδεται υπό των διδασκόντων και καταχωρίζεται μερίμνη του Διευθυντού δια μεν τας Α’ έως και Δ΄ τάξεις μίαν εβδομάδα προ της λήξεως του διδακτικού έτους, δια δε τας Ε΄ και ΣΤ΄ προ της ενάρξεως της γραπτής δοκιμασίας. Γραπτή εξέτασις και βαθμολογία Άρθρ.2.-1.α)Οι διδάσκοντες εις τας δύο ανωτέρας τάξεις του Δημοτικού Σχολείου τη συνεργασία του Διευθυντού αυτού, επιλέγουν και ανακοινούν εις τους μαθητάς την τελευταίαν το βραδύτερον προ των διαγωνισμών εβδομάδα την εξεταστέαν ύλην εκάστου μαθήματος, η οποία δέον να μη είναι μικρότερα του ημίσεος και μεγαλυτέρα των 2/3 της διδαχθείσης καθ’ όλον το έτος. β)Εντός του δευτέρου 10ημέρου του μηνός Ιουνίου διενεργείται γραπτή προαγωγική εξέτασις των μαθητών της Ε΄ τάξεως και γραπτή απολυτήριος τοιαύτη των μαθητών της ΣΤ΄ επί θεμάτων εκ της κατά την προηγουμένην παράγραφον επιλεγείσης ύλης. 2.Η γραπτή δοκιμασία συνίσταται: α)Δια τα Ελληνικά εις Έκθεσιν Ιδεών της οποίας το θέμα λαμβάνεται εκ του παιδικού βίου του αναφερομένου εις την οικογένειαν, το σχολείον και την κοινωνίαν, ως και εις γραφήν καθ’ υπαγόρευσιν 5-8  στίχων εκ του αναγνωστικού της οικείας τάξεως. Εις την έκθεσιν βαθμολογείται η ευρύτης της εμπειρίας, η ικανότης εις την έκθεσιν των διανοημάτων με απλότητα και σαφήνειαν ως και η ικανότης διατυπώσεως τούτων συμφώνως προς τους κανόνας της γραμματικής και της συντάξεως. Εις το καθ’ υπαγόρευσιν γραφόμενον κείμενον, εκτιμάται η ορθογραφική ικανότης, η καθαρά και καλαίσθητος γραφή και η τάξις καθόλου. Τόσον η έκθεσις όσον και η γραφή καθ’ υπαγόρευσιν γράφονται εις το αυτόν φύλλον χάρτου και βαθμολογούνται ταυτοχρόνως ως ενιαίον θέμα διατηρουμένης περίπου της αναλογίας 1/3 δια το κείμενον και 2/3 δια την έκθεσιν. Η αναλογία αυτή είναι απλώς ενδεικτική. β)Δια τα Μαθηματικά εις την λύσιν ενός εκ δύο προβλημάτων της Αριθμητικής και ενός εκ δύο προβλημάτων της Γεωμετρίας. Ο μέσος όρος των δύο τούτων βαθμών, αποτελεί τον βαθμόν της εις τα Μαθηματικά επιδόσεως του μαθητού. γ)Δι’ έκαστον εκ των λοιπών μαθημάτων, πλην των Τεχνικών, της Ωδικής και της Γυμναστικής, εις απάντησιν επί ενός εκ δύο ζητημάτων αναφερομένων εις την επιλεγείσαν εκ της διδαχθείσης εις την τάξιν ύλην. 3.Τα ζητήματα ταύτα εκλέγονται ή καταρτίζονται υπό του διδάξαντος, τη συνεργασία και του Διευθυντού καταβάλλεται δε προσοχή, ώστε να ελέγχεται όχι τόσον η μνήμη, όσο η ικανότης των μαθητών να παρατηρούν και να σκέπτωνται. Προς τούτο, έκαστον των ζητημάτων δύναται ν΄ αποτελήται εκ πλειόνων ερωτημάτων. 4.Αι ημέραι και ώραι των γραπτών εξετάσεων ορίζονται υπό του Διευθυντού του Σχολείου. 5.Η γραπτή εξέτασις διεξάγεται ενώπιον του διδάξαντος, δύναται δε να παρακολουθήται και υπό του Δ/ντού του Σχολείου. 6.Δια τας γραπτάς δοκιμασίας χρησιμοποιούνται φύλλα χάρτου φέροντα την σφραγίδα του σχολείου και την υπογραφήν του Διευθυντού, παραδίδονται δε ταύτα διορθωμένα και βαθμολογημένα υπό του διδάξαντος εις τον Διευθυντήν του σχολείου, μερίμνη του οποίου φυλάσσονται μέχρι λήξεως του επομένου σχολικού έτους, ότε και καταστρέφονται υπ’ ευθύνη αυτού. 7.Οι μη δυνηθέντες εξ αποχρώντος λόγου να προσελθώσιν εν όλω ή εν μέρει εις τας γραπτάς ταύτας δοκιμασίας καλούνται δι’ ανακοινώσεως εις την πινακίδα του σχολείου να προσελθώσιν εντός 8 ημερών από της λήξεως των δοκιμασιών. Οι μη προσερχόμενοι βαθμολογούνται δια του μηδενός και απορρίπτονται, εκτός εάν η μη προέλευσις  των οφείλεται εις ασθένειαν ή άλλον σοβαρόν  οικογενειακόν  λόγον  εκτιμώμενον  υπό  του  Διευ(Μετά την σελ. 206) Σελ. 206,01 274-111 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 32.Γ.β.6 37 θυντού του σχολείου, ότε ο μαθητής εξετάζεται εντός του πρώτου 15θημέρου του Σεπτεμβρίου. 8.Μαθητής μη δυνηθείς ένεκα ασθένειας να προσέλθη εις την κατά Σεπτέμβριον ορισθείσα δοκιμασίαν επιτρέπεται να προσέλθη εις τας εξετάσεις του Ιουνίου των επομένων σχολικών ετών. 9.Οι μαθηταί βαθμολογούνται προφορικώς και γραπτώς δι’ ακεραίων μονάδων κατά την ισχύουσα κλίμακα 0 ως 10, οι δε προκύπτοντες κατά την εξαγωγή των μέσων όρων μικτοί αριθμοί, έστω και αν είναι μικρότεροι της βάσεως 5, στρογγυλο-ποιούνται προς τα άνω μεν, όταν το κλάσμα ισούται ή υπερβαίνη το ήμισυ, προς τα κάτω δε όταν είναι μικρότερον του ημίσεος. Εξαγωγή αποτελεσμάτων Άρθρ.3.-1.Ο εξαγόμενος εις το τέλος του διδακτικού έτους εκ των προφορικών βαθμών των διμήνων μέσος όρος, αποτελεί τον προφορικόν βαθμόν ετήσιας προόδου εις έκαστον των μαθημάτων δια τους μαθητάς όλων των τάξεων του δημοτικού σχολείου. 2.Ο μαθητής των τεσσάρων πρώτων τάξεων του δημοτικού σχολείου προάγεται εφ’ όσον ο μέσος όρος των βαθμών της ετήσιας προόδου του εις πάντα τα μαθήματα της τάξεως είναι 5. 3.Δια τους μαθητάς των Ε΄ και ΣΤ΄ τάξεων, ο εξαγόμενος εις το τέλος του διδακτικού έτους εκ των προφορικών βαθμών των διμήνων μέσος όρος αποτελεί τον προφορικόν βαθμόν ετήσιας προόδου εις έκαστον των μαθημάτων. Εις τούτον προστίθεται και ο της γραπτής δοκιμασίας, ο δε μέσος όρος αυτών αποτελεί τον βαθμόν ετήσιας προόδου. 4.Ο μέσος όρος των βαθμών ετησίας προόδου εις τα διάφορα μαθήματα, αποτελεί τον τελικόν βαθμόν προόδου του μαθητού καθ’ όλον το έτος. 5.Δι’ όσα μαθήματα δεν προβλέπεται γραπτή δοκιμασία, τελικός βαθμός είναι ο της προφορικής ετησίας προόδου. Σελ. 206,02 6.Προάγονται εκ της Ε΄ τάξεως και απολύονται εκ του Δημοτικού Σχολείου οι λαμβάνοντες συμψηφιστικώς εις τα Ελληνικά και τα Μαθηματικά μέσον όρον 5 και τελικόν βαθμόν προόδου 5. 7.Τόσον εις τα ενδεικτικά όσον και εις τα απολυτήρια εκτός της αριθμητικής βαθμολογίας θ’ αναγράφωνται και οι μέχρι τούδε ισχύοντες χαρακτηρισμοί “άριστα, λίαν καλώς, καλώς, σχεδόν καλώς”. 8.Η διαγωγή εις τους εκδιδομένους τίτλους σπουδών θα χαρακτηρίζεται κατά τα μέχρι τούδε ισχύοντα. Άρθρ.4.-Πάσα γενική ή ειδική Διάταξις, αντικειμένη εις τας διατάξεις του παρόντος Β.Δ/τος ή ρυθμίζουσα θέματα διεπόμενα υπ’ αυτού καταργείται. Εις τον αυτόν επί της Εθνικής Παιδείας και Θρησκευμάτων Υπουργού ανατίθεμεν την δημοσίευσιν και εκτέλεσιν του παρόντος Δ/τος. 32.Γ.β.6 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 38